ddrg/super_eurlex huggingface dataset:
51.

muistuttaa tässä yhteydessä kaupan, patenttien ja standardien välisistä yhteyksistä; katsoo, että standardointi ja lisääntyvän kansainvälisen kilpailun normatiiviset tekijät ovat olennaisia EU:n kauppapolitiikan kannalta ja että niiden olisi oltava yksi sen strategisen teollisuuspolitiikan peruspilareista; muistuttaa, että standardointi on ilmoitettu riskialaksi, jolla Kiina voi poiketa ja irtautua muista; korostaa, että väärentämisen torjunta on EU:n teollis- ja tekijänoikeuksien suojelun kaupallisia näkökohtia kokevien toimien ensisijainen tavoite; on huolissaan siitä, että valtaosa – sekä määrällisesti että arvoltaan – EU:hun saapuvista väärennetyistä ja laittomasti valmistetuista tavaroista tulee edelleen Kiinasta; korostaa, että maantieteellisiä merkintöjä koskeva EU:n ja Kiinan välinen sopimus on ensimmäinen askel väärentämisen torjunnassa, ja kehottaa komissiota tehostamaan toimiaan EU:n teollis- ja tekijänoikeuksien suojelemiseksi, patentit mukaan lukien; on huolissaan Kiinan tuomioistuinten yleistyvästä käytännöstä, jossa ne vaativat maailmanlaajuista toimivaltaa määrittää oikeudenmukaisia, kohtuullisia ja syrjimättömiä lisensointiehtoja essentiaalipatenteille ja estävät yrityksiä riitauttamasta päätöksiään; korostaa, että tämä käytäntö merkitsee sitä, että kiinalaisten yritysten ei tarvitse maksaa reilua hintaa essentiaalipatenttien käytöstä, mikä vaarantaa eurooppalaisen tutkimuksen; pyytää komissiota tekemään yhteistyötä Kiinan viranomaisten kanssa tässä asiassa; vaatii kiinnittämään enemmän huomiota digitalisointia ja viestintää koskeviin rikkomuksiin kaikissa asianomaisissa elimissä, myös YK:n alaisessa Kansainvälisessä televiestintäliitossa, ja yhdessä EU:n samanmielisten kumppaneiden, erityisesti Yhdysvaltain, kanssa; kehottaa käymään enemmän toimintapoliittisia keskusteluja Kiinan aloitteiden, kuten Made in China 2025 -aloitteen tai aina vain merkityksellisemmän China Standards 2035 -aloitteen, vaikutuksista; on tässä yhteydessä huolissaan Kiinan lisääntyvästä digitaalisesta autoritaarisuudesta ja sen pyrkimyksistä edistää Kiinan digitaalista hallintomallia kaikkialla maailmassa; korostaa, että yhteisen julkilausuma-aloitteen puitteissa olisi tehtävä sähköistä kaupankäyntiä koskeva WTO:n sopimus, jotta voidaan edistää perustason avoimuutta ja tasapuolisia toimintaedellytyksiä Kiinan kanssa;
5.

korostaa eurooppalaisen kansalaisaloitteen merkitystä ainoana unionin tason osallistavana välineenä, jolla on valmiudet antaa mahdollinen alkusysäys lainsäädännölle; kehottaa vahvistamaan niihin reagointia siten, että jokaisesta hyväksytystä kansalaisaloitteesta annetaan parlamentin päätöslauselma; panee merkille, että komission on noudatettava täysin oikeudellista velvollisuuttaan esittää riittävät perustelut sille, miksi se on toteuttanut tai ei ole toteuttanut toimia eurooppalaisen kansalaisaloitteen suhteen, ja katsoo, että tämän on oltava nykyistä kattavampaa sen varmistamiseksi, että kansalaisille annetaan tarkka kuva siitä, mitä kansalaisaloitteen tekemisestä tai käynnistämisestä on odotettavissa; pitää valitettavana, että komissio ei ole toteuttanut hyväksyttyjen kansalaisaloitteiden seurantaa lainsäädäntötoimien kautta; katsoo, että jos komissio ei ole asetuksen (EU) 2019/788 15 artiklan mukaisesti tiedottanut aikomuksistaan asetetuissa määräajoissa tai jos se on ilmoittanut tiedonannossaan, ettei se aio toteuttaa toimia sellaisen eurooppalaisen kansalaisaloitteen johdosta, joka täyttää menettelyvaatimukset ja on perussopimusten ja erityisesti SEU 2 artiklassa vahvistettujen unionin perusarvojen mukainen, parlamentti voisi päättää työjärjestyksen 222 artiklan mukaisesti laatia eurooppalaisen kansalaisaloitteen johdosta valiokunta-aloitteisen lainsäädäntömietinnön; kehottaa komissiota sitoutumaan lainsäädäntöehdotuksen esittämiseen, kun parlamentti on hyväksynyt tällaisen lainsäädäntömietinnön; ehdottaa tältä osin parlamentin ja komission välisen nykyisen puitesopimuksen muuttamista; pyytää muuttamaan kansalaisaloiteasetusta siten, että komissiota kannustetaan esittämään lainsäädäntöehdotus, jos toimitettu kansalaisaloite täyttää asiaa koskevat vaatimukset;
—

ottaa huomioon 31. maaliskuuta 2021 julkaistun komission yksiköiden valmisteluasiakirjan eläinten suojelua ja hyvinvointia koskevan Euroopan unionin strategian 2012–2015 arvioinnista (”Evaluation of the European Union Strategy for the Protection and Welfare of Animals 2012–2015”) (SWD(2021)0077),
H.

ottaa huomioon, että digitaalisen ympäristön ja uuden teknologian kehittyminen on helpottanut kaikkien kannattajien mahdollisuuksia seurata urheilulähetyksiä kaikentyyppisillä laitteilla, lisännyt mahdollista altistumista laittomalle sisällölle ja lisännyt niiden henkilöiden määrää, jotka voivat seurata tällaisia lähetyksiä, ja tarjonnut lisää näkyvyyttä sellaiselle urheilulle, jota ei perinteisesti ole lähetetty; toteaa lisäksi, että se on vauhdittanut uusien verkkoliiketoimintamallien kehittämistä ja luonut uusia tulonhankintatapoja; muistuttaa, että samanaikaisesti se on helpottanut laittomien urheilulähetysten välittämistä verkossa ja verkkopiratismia unionissa ja sen ulkopuolella, mikä vahingoittaa niin ammattilaisurheilua kuin ruohonjuuritason urheilua ja uhkaa urheilutapahtumien järjestämistä ja kestävyyttä sekä koko urheilualan taloudellista vakautta;
—

ottaa huomioon vuonna 2015 julkaistun komission tutkimuksen palkkojen määritystä koskevista järjestelmistä ja vähimmäispalkoista, joita sovelletaan lähetettyihin työntekijöihin direktiivin 96/71/EC mukaisesti tietyissä jäsenvaltioissa ja tietyillä aloilla (Study on wage setting systems and minimum rates of pay applicable to posted workers in accordance with Directive 96/71/EY in a selected number of Member States and sectors),
L.

ottaa huomioon, että Kolumbian presidentti Iván Duque Márquez teki merkittävän päätöksen, jolla osoitetaan solidaarisuutta maassa asuville noin 1 800 000 venezuelalaiselle muuttajalle myöntämällä heille tilapäinen suojelu ja laillistamalla heidän asemansa väliaikaisilla muuttoluvilla, ja että tämän ansiosta he voivat rekisteröityä ja heillä on paremmat mahdollisuudet saada valtion palveluja, kuten terveydenhuoltoa ja koulutusta, ja näin parannetaan heidän sosioekonomista integroitumistaan ja vähennetään siten heidän haavoittuvuuttaan; ottaa huomioon, että Kolumbialla ja Venezuelalla on yli 2 000 kilometriä yhteistä heikosti valvottua rajaa; ottaa huomioon, että Kolumbian ja Venezuelan välinen raja-alue on pääasiassa tiheää metsää ja vaikeakulkuista maastoa, minkä vuoksi se on oivallista maaperää laittomalle toiminnalle ja järjestäytyneelle rikollisuudelle;
B.

ottaa huomioon, että viimeisimmässä Armenian ja Azerbaidžanin välisessä aseellisessa konfliktissa 27. syyskuuta ja 10. marraskuuta 2020 välisenä aikana yli 5 000 sotilasta sai surmansa, sadat siviilit loukkaantuivat tai kuolivat ja tuhannet siviilit joutuivat siirtymään asuinseuduiltaan; toteaa, että väestö kärsii konfliktista edelleen, koska tietoja sukulaisten olinpaikasta puuttuu, vain osa sotavangeista ja muista vangituista henkilöistä on palautettu, ruumiiden luovutuksessa on ongelmia, humanitaarisen avun perillepääsyn tiellä on esteitä ja perusinfrastruktuuria on tuhottu;
—

ottaa huomioon lokakuussa 2020 julkaistun Euroopan ympäristökeskuksen raportin ”State of Nature in the EU – Results from reporting under the nature directives 2013–2018”,
25.

korostaa, että jäsenvaltioiden välillä on eroja siinä, kuinka paljon ne julkaisevat hankintailmoituksia TED-portaalissa; korostaa verkossa toimivan CERTIDER-tietokannan (Register of the Certified Defence-related Enterprises) saatavuuden ja käytettävyyden varmistamisen merkitystä; korostaa, että EU:n sisäisistä siirroista on asetettava järjestelmällisesti saataville tietoja, mukaan lukien määrälliset tiedot ja toimilupaluokkien mukaisesti eritellyt tiedot, jotta puolustus- ja aseistustoiminta voidaan ottaa paremmin huomioon; panee merkille, että tällaiset erot heikentävät tietojen luotettavuutta ja voivat aiheuttaa häiriöitä sisämarkkinoilla ja että vastavuoroisuuden puute voi lannistaa jäsenvaltioita, joissa täytäntöönpanoaste on korkeampi;
18.

suhtautuu myönteisesti YK:n turvallisuusneuvoston 14. tammikuuta 2021 julkistamaan strategiaan rauhan vakiinnuttamisesta, konfliktienehkäisystä ja konfliktienratkaisusta Afrikan suurten järvien alueella ”Strategy for Peace Consolidation, Conflict Prevention and Conflict Resolution in the Great Lakes region”; kehottaa osapuolia jatkamaan rajatylittävää yhteistyötä muun muassa YK:n Afrikan suurten järvien erityislähettilään toimiston kautta ja puuttumaan väkivaltaan, ihmisoikeusrikkomuksiin ja rankaisemattomuuteen Kongon demokraattisen tasavallan itäosassa;
35.

korostaa, että asuntohintaindeksiä on tarkistettava; katsoo, että asuminen on kohtuuhintaista, jos asukkaalle jää jäljelle riittävästi rahaa kattamaan vähintään muut ihmisarvoisen elämän kannalta välttämättömät menot; korostaa tarvetta laatia EU:n tasolla asuntojen kohtuuhintaisuutta koskeva kattava määritelmä, jossa otetaan huomioon laaja joukko indikaattoreita, kuten häätöluvut ja köyhyysaste; huomauttaa, että nykyinen kohtuuttoman asumismenorasituksen raja-arvo, joka on 40 prosenttia kotitalouden käytettävissä olevista tuloista, kuvastaa riittämättömällä tavalla niiden kotitalouksien määrää, joiden asumismenorasitus on kohtuuton; kehottaa arvioimaan viiteraja-arvoa uudelleen ja kehottaa Eurostatia esittämään kotitalouksien asumismenoista laajemmat tiedot niin, että niissä on eritelty viiden prosentin välein kotitaloudet, joiden asumismenot muodostavat 25–40 prosenttia niiden käytettävissä olevista tuloista;
L.

ottaa huomioon, että useassa tapauksessa covid-19:ään liittyvät rajoittavat toimet on suunnattu tiettyihin ryhmiin, mistä on ollut seurauksena liiallinen voimankäyttö ja mielivaltaisia pidätyksiä ilman mahdollisuutta lakimiehen apuun; toteaa, että tästä esimerkkinä on poliisin 29. maaliskuuta 2020 tekemä ratsia Children of the Sun -säätiöön, joka on lesboiksi, homoseksuaaleiksi, biseksuaaleiksi ja transsukupuolisiksi identifioituvien kodittomien nuorten turvakoti;
109.

kehottaa sisällyttämään vammaisuutta koskevan näkökulman kaikkiin Euroopan unionissa edistettäviin sukupuolten tasa-arvoa koskeviin yleisiin aloitteisiin; kehottaa takamaan suojelun sukupuoleen perustuvan väkivallan uhreiksi joutuneille vammaisille henkilöille, jotka ovat holhouksen alaisina tai joiden oikeustoimikelpoisuus on muulla tavalla rajallinen, ja kehottaa tämän vuoksi varmistamaan, että tällä ryhmällä on käytettävissään tehokkaat oikeussuojatoimet ja että näissä oikeuskäsittelyissä työskentelevät ammattilaiset (kuten rikosoikeuden tai terveydenhoidon ammattilaiset) saavat koulutusta ja heidän valmiuksiaan kehitetään; kehottaa perustamaan koulutusjärjestelmän, joka on esteetön, jossa ei ole stereotypioita ja jossa vammaiset tytöt ja naiset voivat valita omien toiveidensa ja taitojensa mukaisesti alat, joita he opiskelevat ja joilla he työskentelevät, ilman että esteellisyys, ennakkoasenteet ja stereotypiat rajoittavat heitä; kannattaa vammaisten naisten osallistumista sukupuolten tasa-arvoa ja naisten oikeuksia edistävien liikkeiden toimintaan muutoksen edelläkävijöitä; kehottaa ottamaan vammaiset naiset ja tytöt, myös laitoksissa asuvat, mukaan kaikkiin suunnitelmiin, joilla pyritään ehkäisemään rinta- ja kohdunkaulansyöpää jäsenvaltioissa, ja kehottaa ottamaan heidät mukaan myös kaikkiin HI-viruksen/aidsin torjumista koskeviin ohjelmiin ja muihin ohjelmiin, joiden avulla pyritään hävittämään sukupuoliteitse tarttuvat taudit; kehottaa jaottelemaan kaikki sukupuolten tasa-arvoa koskevat indikaattorit ja kerätyt tiedot iän, vammaisuuden ja sukupuolen perusteella;
J.

ottaa huomioon, että kansalaisjärjestöjen mukaan Egypti on teloittanut vähintään 110 ihmistä vuonna 2020 ja että 66 näistä teloituksista on toteutettu 3. lokakuuta 2020 jälkeen, mikä tarkoittaa, että viimeisten kahden kuukauden aikana teloituksia on tehty enemmän kuin koko vuonna 2019; ottaa huomioon, että ainakin 39:ää ihmistä uhkaa välitön teloitus; ottaa huomioon, että näiden tuomioiden kerrotaan seuraavan räikeästi epäoikeudenmukaisia oikeudenkäyntejä, joita kärjistävät pakotetut ”tunnustukset” ja muut vakavat ihmisoikeusloukkaukset, kuten kidutus ja tahdonvastaiset katoamiset ilman, että tapauksiin sovelletaan minkäänlaista vakavaa tutkintaa ja ilman uhreja koskevia asianmukaisia menettelyjä, kuten koptikristityn munkin Isaiah al-Maqarin tapauksessa; ottaa huomioon, että lapsia tuomitaan edelleen kuolemaan; ottaa huomioon, että Egyptin lapsia koskevan lain 122 pykälä on edelleen vakava huolenaihe, koska siinä sallitaan lasten tuomitseminen joukko-oikeudenkäynneissä aikuisten tuomioistuimissa tietyissä olosuhteissa, ja on johtanut siihen, että vuoden 2011 jälkeen ainakin 17 nuorta on saanut kuolemantuomion;
11.

kehottaa komissiota huolehtimaan sääntelyntarkastelulautakunnan tehokkuudesta ja moitteettomasta toiminnasta varmistamalla, että enemmistö sen asiantuntijoista on ulkopuolisia ja että se saa tukea yhteiseltä tutkimuskeskukselta; muistuttaa, että sääntelyntarkastelulautakunnan ja sen työn riippumattomuus, avoimuus ja objektiivisuus on varmistettava ja että sen jäseniin ei saisi kohdistua minkäänlaista poliittista valvontaa, eturistiriitaa tai puolueellisuutta; kehottaa komissiota takaamaan suurten ja pienten yritysten tasapainoisen edustuksen kaikissa asiaankuuluvissa elimissä ja komiteoissa, jotka liittyvät EU:n päätöksentekoon, sääntelyntarkastelulautakunta mukaan luettuna; katsoo, että nykyinen edellytys, jonka mukaan sääntelyntarkastelulautakunnassa on vain yksi pk-yritysten edustaja koko pk-sektoria kohden, on riittämätön, kun otetaan huomioon, että Euroopassa on hyvin monenlaisia pk-yrityksiä;
13.

korostaa, että Amerikan yhdysvallat on EU:n tärkein kauppakumppani; panee merkille, että suhteissa on tällä hetkellä jännitteitä; suhtautuu myönteisesti Yhdysvaltojen kanssa tehtyyn sopimukseen tullien alentamista koskevasta paketista ja kehottaa komissiota hyödyntämään tätä dynamiikkaa laatiakseen EU:n ja Yhdysvaltojen välille myönteisen kaupan alan toimintaohjelman, jossa olisi muutakin sisältöä kuin tullialennukset, sillä laajempi yhteistyösopimus olisi erityisen hyödyllinen, koska se helpottaisi keskinäistä taloudellista elpymistä ja ratkaisujen löytämistä kauppaa häiritseviin tekijöihin sekä auttaisi selvittämään uusia yhteistyöaloja, kuten kauppa, teknologiat ja digitaalinen verotus, myös Taloudellisen yhteistyön ja kehityksen järjestön (OECD) puitteissa; kannustaa komissiota edistämään sääntelyn arviointeja, joista olisi hyötyä erityisesti pk-yrityksille; kannattaa voimakkaasti yhteistyötä Yhdysvaltojen kanssa strategisten haasteiden ratkaisemiseksi maailmanlaajuisella tasolla; kehottaa Yhdysvaltoja liittymään uudelleen Pariisin ilmastosopimukseen EU:n ja Yhdysvaltojen tulevan yhteistyön helpottamiseksi; kehottaa Yhdysvaltoja poistamaan vuodesta 2017 lähtien käyttöön otetut tullit; panee merkille viimeisimmän, kauan odotetun WTO:n päätöksen Airbusin ja Boeingin kiistasta ja korostaa, että on tärkeää löytää neuvotteluratkaisu;
(22)

Koska aiempia korvausvaatimuksia koskevat tiedot puuttuvat, olisi tutkittava, kuinka ja millä ehdoilla vastuu on vakuutettavissa niin, että vakuutus liitetään tuotteeseen eikä vastuussa olevaan henkilöön. On jo olemassa vakuutustuotteita, joita kehitetään ala- ja vakuutusturvakohtaisesti teknologian kehittyessä. Monet vakuuttajat erikoistuvat tiettyihin markkinasegmentteihin (esimerkiksi pk-yritykset) tai tarjoamaan vakuutusturvaa tietyille tuotetyypeille (esimerkiksi sähkölaitteet), mikä merkitsee, että vakuutetulle on yleensä saatavilla vakuutustuote. Kaikille sopivaa ratkaisua on kuitenkin vaikea kuvitella, ja vakuutusmarkkinat tarvitsevat aikaa sopeutuakseen. Komission olisi tiiviissä yhteistyössä vakuutusmarkkinoiden kanssa kehitettävä innovoivia vakuutustuotteita, joilla voitaisiin korjata vakuutuksissa olevat aukot. Poikkeustapauksissa, kuten kollektiivisia vahinkoja aiheuttavassa tilanteessa, joissa korvaus ylittää merkittävästi tässä asetuksessa säädetyt enimmäismäärät, jäsenvaltioita olisi kannustettava perustamaan rajoitetuksi ajaksi erityinen korvausrahasto, josta täytetään noiden tapausten erityistarpeet. Erityisiä korvausrahastoja voitaisiin perustaa myös sellaisia poikkeustapauksia varten, joissa tekoälyjärjestelmä, jota ei ole vielä luokiteltu suuririskiseksi tekoälyjärjestelmäksi ja jota ei siten ole vielä vakuutettu, aiheuttaa haittaa tai vahinkoa. Oikeusvarmuuden takaamiseksi ja sen velvoitteen täyttämiseksi, jonka mukaan on annettava tietoa kaikille vaikutusten kohteena mahdollisesti oleville henkilöille, erityisen korvausrahaston olemassaolosta ja ehdoista, joilla sitä voidaan hyödyntää, olisi annettava julkisesti tietoa selkeällä ja kattavalla tavalla.
—

ottaa huomioon 5. maaliskuuta 2020 julkaistun Euroopan tasa-arvoinstituutin vuoden 2019 raportin Pekingin toimintaohjelman täytäntöönpanosta EU:n jäsenvaltioissa (”Beijing + 25: The fifth Review of the implementation of the Beijing Platform for Action in the EU Member States’”),
L.

ottaa huomioon, että Valko-Venäjän viranomaiset vastasivat oikeutettuihin ja rauhanomaisiin mielenosoituksiin suhteettomalla väkivallalla; toteaa, että turvallisuusjoukot ovat vastanneet erittäin ankarasti rauhanomaisiin mielenosoituksiin ja käyttäneet usein liiallista, tarpeetonta ja summittaista voimaa, josta esimerkkinä on kyynelkaasun, pamppujen, tainnutuskranaattien ja vesitykkien voimaperäinen käyttö; ottaa huomioon, että YK:n ihmisoikeusvaltuutetun toimisto on raportoinut, että viime viikkoina on pidätetty noin 6 700 henkilöä heidän käyttäessään oikeuttaan rauhanomaiseen ja vapaaseen kokoontumiseen; ottaa huomioon, että asiantuntijat ovat saaneet tiedot ainakin 450 tapauksesta, joissa vangittuihin henkilöihin on kohdistettu kidutusta, seksuaalista väkivaltaa, raiskauksia ja pahoinpitelyjä, ja että 9. elokuuta 2020 jälkeen useita ihmisiä on kadonnut tai heidät on löydetty kuolleina, mukaan lukien Aljaksandr Taraikouski, Konstantin Šišmakov, Aleksander Vihor ja Gennadi Šutov;
—

ottaa huomioon komission oikeudellisen yksikön 19. marraskuuta 2018 antaman lausunnon uuden varainhoitoasetuksen 61 artiklan (Eturistiriidat) vaikutuksesta Euroopan rakenne- ja investointirahastoista (ERI-rahastot) suoritettaviin maksuihin: ”Impact of Article 61 of the new Financial Regulation (conflict of interests) on payments from the European Structural and Investment (ESI) Funds”,
46.

korostaa, että Euroopan unionin perusoikeuskirjaa ja oikeusvaltioperiaatetta on edelleen noudatettava ja että kiireellisten toimenpiteiden yhteydessä viranomaisten on varmistettava, että kaikilla on samat oikeudet ja sama suoja; korostaa, että kaikissa kansallisella ja/tai EU:n tasolla toteutettavissa toimenpiteissä on noudatettava oikeusvaltioperiaatetta ja niiden oltava täysin oikeasuhteisia tilanteen vaatimuksiin nähden, liityttävä selkeästi meneillään olevaan terveyskriisiin sekä oltava ajallisesti rajoitettuja ja niitä on tarkasteltava säännöllisesti; pitää täysin eurooppalaisten arvojen vastaisena Unkarin hallituksen päätöstä jatkaa hätätilaa määräämättömäksi ajaksi, päätöstä antaa hallitukselle valtuudet hallita antamalla asetuksia ilman aikarajoitusta ja heikentää parlamentin suorittamaa hätätilanteen valvontaa sekä Puolan hallituksen toimia – eli vaalilain muuttamista perustuslakituomioistuimen tuomion ja lakiin sisältyvien säännösten vastaisesti – presidentinvaalien järjestämiseksi pandemian keskellä, mikä saattaa vaarantaa Puolan kansalaisten hengen ja vaarantaa vapaiden, yhtäläisten, välittömien ja salaisten vaalien käsitteen, joka on kirjattu Puolan perustuslakiin;
H.

ottaa huomioon, että monet raja- ja kausityöntekijät ovat covid-19-kriisin yhteydessä erityisen haavoittuvassa asemassa työolojensa ja työterveytensä ja -turvallisuutensa suhteen; ottaa huomioon, että kriisin aikana on kantautunut huolestuttavia tietoja raja- ja kausityöntekijöiden työ- ja elinoloihin liittyvien oikeuksien rikkomisesta, erityisesti asioissa, jotka koskevat työaikoja, vähimmäispalkkoja, perusteettomia irtisanomisia, työterveys- ja työturvallisuusnormeja, kuten puutteellisia kirjallisia ohjeita ja ilmoituksia työpaikoilla, turvallisten kuljetusten ja sellaisen terveysvaatimukset täyttävän kohtuullisen majoituksen puutetta, jossa lähikontaktien välttäminen on mahdollista, suurta painetta ja mukauttamattomia työskentelymalleja, työntekijöiden lähettämistä koskevia järjestelyjä ja alihankintakäytäntöjä, karanteenirajoitusten noudattamatta jättämistä, kotiuttamistukea sekä henkilönsuojainten riittämätöntä tarjontaa; ottaa huomioon, että tällaiset tiedot ja tämä kriisi ylipäätään ovat tuoneet esille sosiaalisen polkumyynnin ja monien raja- ja kausityöntekijöiden nykyisen epävarman tilanteen sekä puutteet heidän suojeluaan koskevan voimassa olevan lainsäädännön täytäntöönpanossa ja noudattamisen valvonnassa ja että tilanne on pahentunut kriisin myötä; ottaa huomioon, että monet raja- ja kausityöntekijät ovat käytännössä riippuvaisia työnantajastaan tai työvoiman vuokrausyrityksestä sekä tulojensa että myös asumisensa suhteen; ottaa huomioon, että lukuisat raja- ja kausityöntekijät ovat joutuneet kadulle tultuaan irtisanotuiksi; ottaa huomioon, että suojattomuutensa vuoksi näiden työntekijöiden voi myös olla vaikea ilmoittaa väärinkäytöksistä tai jäädä pois työstä tuntiessaan itsensä sairaiksi, koska heillä ei ole riittävästi tietoa tai he pelkäävät menettävänsä tulonsa, majoituksensa tai oleskelulupansa;
115.

muistuttaa, että on puututtava dramaattisiin seurauksiin, joita ilmastonmuutos aiheuttaa kehitysmaiden ja erityisesti vähiten kehittyneiden maiden ja pienten kehittyvien saarivaltioiden pitkän aikavälin talouskehitykselle; katsoo, että valtioilla, joiden hiilidioksidipäästöt ovat suuret, kuten EU:n jäsenvaltioilla, on moraalinen velvollisuus auttaa kehitysmaita sopeutumaan ilmastonmuutokseen; katsoo, että ilmastostrategiat on sisällytettävä olennaisena osana EU:n yhteistyöhön kehitysmaiden kanssa siten, että noudatetaan räätälöityä ja tarveperusteista lähestymistapaa, ja että yhteistyössä on varmistettava paikallisten ja alueellisten sidosryhmien, kuten viranomaisten, yksityisen sektorin ja kansalaisyhteiskunnan, osallistuminen ja siinä on otettava huomioon kumppanimaiden kansalliset suunnitelmat ja ilmastostrategiat;
2.

tuomitsee Bolivian viranomaisten avoimuuden ja uskottavuuden puutteen sekä vaalivilpin yrityksen, mikä loukkaa Bolivian kansalaisten oikeutta valita vapaasti ja demokraattisesti presidenttinsä; katsoo, että vaalivilpin yritys on vakava rikos; muistuttaa, että Bolivian lainsäädännön mukaan vaalit on julistettava mitättömiksi ja tällaisiin laittomiin prosesseihin osallistuvat henkilöt ja järjestöt on suljettava automaattisesti vaalielinten ulkopuolelle;
C.

ottaa huomioon, että Amnesty Internationalin mukaan ainakin 304 ihmistä, joiden joukossa on myös lapsia, on kuollut ja vielä useampia loukkaantunut, ja että tuhansia mielenosoittajia sekä toimittajia, ihmisoikeuksien puolustajia ja opiskelijoita on pidätetty; ottaa huomioon, että Iranin viranomaiset eivät ole ilmoittaneet kuolleiden virallista lukumäärää ja ovat kieltäytyneet luovuttamasta uhrien ruumiita heidän perheilleen;
P.

ottaa huomioon, että sen lisäksi, että nuorten tiedot ovat puutteelliset, ehkäisystä huolehtiminen saattaa olla heille vaikeaa erilaisten esteiden vuoksi, kuten ehkäisyvälineiden tarjoamista koskevien rajoittavien lakien ja toimintapolitiikkojen vuoksi; toteaa, että silloinkin, kun nuorilla on mahdollisuus hankkia ehkäisyvälineitä, he eivät ehkä tee sitä, koska avioliiton ulkopuolella tapahtuvaan seksuaaliseen kanssakäymiseen ja/tai ehkäisyvälineiden käyttöön liittyy leimautumisen vaara, he pelkäävät sivuvaikutuksia tai heillä ei ole tarpeeksi tietoa siitä, miten ehkäisyvälineitä käytetään oikein; ottaa huomioon, että seksuaalista suojaikärajaa koskevan Puolan lainsäädännön mukaan yli 15-vuotiaat teini-ikäiset voivat lain mukaan suostua seksuaalisiin tekoihin; ottaa huomioon, että he tarvitsevat kuitenkin silloinkin huoltajansa suostumuksen saadakseen ehkäisyvälineitä koskevan lääkemääräyksen;